CELEX: 32020Q1120(01)
Language: hu
Date: 2020-10-09 00:00:00
Title: A Régiók Bizottsága 18/2020. sz. Határozata a Régiók Bizottsága dokumentumaihoz való nyilvános hozzáférésről

2020.11.20.   
               
               
                  HU
               
               
                  Az Európai Unió Hivatalos Lapja
               
               
                  L 391/3
               
            
         A RÉGIÓK BIZOTTSÁGA 18/2020. sz. HATÁROZATA
         a Régiók Bizottsága dokumentumaihoz való nyilvános hozzáférésről
         A RÉGIÓK BIZOTTSÁGA ELNÖKSÉGE,
         tekintettel az Európai Unió működéséről szóló szerződésre és különösen annak 15. cikke (3) bekezdésére,
         tekintettel az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendeletre (1),
         tekintettel a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről szóló, 2018. október 23-i (EU) 2018/1725 európai parlamenti és tanácsi rendeletre (2),
         tekintettel a Régiók Bizottsága eljárási szabályzatára és különösen annak 78. cikkére,
         tekintettel a Régiók Bizottsága Elnökségének a Régiók Bizottsága dokumentumaihoz való nyilvános hozzáférésről szóló, 2003. február 11-i 64/2003. sz. határozatára (3),
         tekintettel a Régiók Bizottsága Elnökségének a Régiók Bizottsága dokumentumaihoz való, elektronikus dokumentum-nyilvántartáson keresztül történő nyilvános hozzáférésről szóló, 2003. június 17-i 128/2003. sz. határozatára,
         mivel az 1049/2001/EK rendeletre vonatkozó közös nyilatkozattal az Európai Parlament, a Tanács és a Bizottság arra kéri a többi intézményt, hogy olyan belső szabályokat fogadjon el a dokumentumokhoz való nyilvános hozzáférés tekintetében, amelyek figyelembe veszik az e rendelet által meghatározott elveket és korlátozásokat (4),
         mivel a közvetlenül hozzáférhető dokumentumoknak a Régiók Bizottsága eljárási szabályzatának 78. cikke (2) bekezdése szerint létrehozott jegyzékét és a dokumentumokhoz való hozzáférés terén a polgárokat megillető jog gyakorlását biztosító RB-szabályokat egyetlen határozatban kell összefoglalni, hogy elősegítsék az átláthatóságot a polgárok számára,
         A KÖVETKEZŐKÉPPEN HATÁROZOTT:
         I. FEJEZET
         
            ÁLTALÁNOS RENDELKEZÉSEK
         
         
            1. cikk
            Kedvezményezettek, hatály és a hozzáférés típusa
            
               (1)   Az Unió minden polgárának, valamint minden természetes vagy jogi személynek, aki vagy amely valamelyik tagállamban lakóhellyel vagy bejegyzett székhellyel rendelkezik, az Európai Unió működéséről szóló szerződés rendelkezéseivel összhangban joga van a Régiók Bizottságának (a továbbiakban: RB) dokumentumaihoz hozzáférni az Európai Parlament és a Tanács 1049/2001/EK számú rendeletében rögzített alapelvek, feltételek és korlátozások mellett és az e határozatban megállapított szabályok szerint.
            
            
               (2)   E határozat alkalmazásában „RB-dokumentum” minden olyan, az 1049/2001/EK rendelet 3. cikkének a) pontja szerinti tartalom, amelyet az RB valamely szerve vagy főtitkársága készített vagy vett át.
            
            
               (3)   Az RB a II. fejezetben meghatározott nyilvántartáson keresztül és a III. fejezettel összhangban benyújtott kérelem alapján nyilvános hozzáférést biztosít a dokumentumaihoz.
            
         
         II. FEJEZET
         
            AZ RB DOKUMENTUMAINAK NYILVÁNTARTÁSA
         
         
            2. cikk
            
               (1)   Az 1049/2001/EK rendelet 11. és 12. cikkével összhangban az RB-n belül dokumentum-nyilvántartás jön létre.
            
            
               (2)   Az e határozat mellékletében szereplő jegyzékben felsorolt RB-dokumentumok, valamint azok a dokumentumok, amelyekhez e határozat III. fejezete alapján hozzáférést biztosítottak, a nyilvántartásban elektronikus formában közvetlenül elérhetők a polgárok számára.
            
            
               (3)   Az RB dönthet úgy, hogy a (2) bekezdésben említetteken kívül más dokumentumokat is felvesz a nyilvántartásba. Ebben az esetben az RB – az egyes dokumentumok jellegét figyelembe véve – vagy úgy dönt, hogy elektronikus formában a nyilvántartásban közvetlenül hozzáférhetővé teszi a dokumentumot a polgárok számára, vagy pedig úgy, hogy csak a dokumentum nyilvántartási számát, tárgyát és/vagy rövid tartalmát, valamint a dokumentum beérkezésének vagy elkészítésének időpontját rögzíti a nyilvántartásban.
            
         
         III. FEJEZET
         
            A KÉRELEM ÚTJÁN TÖRTÉNŐ HOZZÁFÉRÉSRE VONATKOZÓ ELJÁRÁS
         
         
            3. cikk
            Kérelem útján hozzáférhető dokumentumok
            Az e határozat mellékletében foglalt jegyzékben nem említett RB-dokumentumok lehetőség szerint kérelem útján hozzáférhetők a polgárok számára, a 1049/2001/EK rendelet 4. és 9. cikkében meghatározott korlátozások figyelembevételével.
         
         
            4. cikk
            Alapkérelem
            
               1.   Benyújtás:
               
                           1.1.
                        
                        
                           A dokumentumhoz való hozzáférésre irányuló kérelmet az RB főtitkárságához kell elküldeni bármilyen írásos formában, beleértve az elektronikus formátumot is, az Európai Gazdasági Közösség által használt nyelvek meghatározásáról szóló 1/1958 rendelet (5) 1. cikkében felsorolt valamelyik nyelven.
                        
                     
                           1.2.
                        
                        
                           A kérelmet kielégítő pontossággal kell megfogalmazni, és annak tartalmaznia kell különösen a kért dokumentum vagy dokumentumok azonosítását lehetővé tevő információkat, valamint a kérelmező nevét és elérhetőségét.
                        
                     
                           1.3.
                        
                        
                           Ha a kérelem nem kellően pontos, akkor az RB felkéri a kérelmezőt a kérdéses részek tisztázására, és segíti őt ebben. Ilyen esetben a válaszadási idő felfüggesztésre kerül egészen addig, amíg az RB meg nem kapja az információt.
                        
                     
                           1.4.
                        
                        
                           A nagyon hosszú dokumentumokra vagy nagyszámú dokumentumra vonatkozó megismételt vagy egymást követő kérelmek esetében az RB informálisan egyeztethet a kérelmezővel abból a célból, hogy megoldást találjanak.
                        
                     
                           1.5.
                        
                        
                           A kérelmező nem köteles kérelmét megindokolni.
                        
                     
            
               2.   Feldolgozás:
               
                           2.1.
                        
                        
                           Az RB által birtokolt dokumentumokhoz való hozzáférésre irányuló kérelmet a nyilvántartásba vétel napján elküldik a dokumentumokhoz való hozzáférésre irányuló kérelmek kezeléséért felelős csoportnak, amely visszaigazolja az átvételt, megválaszolja a kérelmet, és az előírt határidőn belül rendelkezésre bocsátja a dokumentumot.
                        
                     
                           2.2.
                        
                        
                           Ha a kérelem egy, az RB által készített olyan dokumentumra irányul, amelyre alkalmazható lehet a 1049/2001/EK rendelet 4. cikkében meghatározott kivételek valamelyike, akkor a nyilvántartással megbízott csoport a dokumentum készítőjéhez fordul, aki öt munkanapon belül javaslatot tesz a követendő eljárásra.
                        
                     
                           2.3.
                        
                        
                           Amennyiben a terjesztéssel kapcsolatban felmerülő kétség harmadik felektől származó dokumentumokra vonatkozik, az RB konzultációt folytat az utóbb említett felekkel, és legalább öt munkanapot biztosít számukra, hogy ezalatt ismertessék álláspontjukat annak megállapítása céljából, hogy alkalmazandó-e az 1049/2001/EK rendelet 4. cikkében meghatározott kivételek valamelyike.
                        
                     
                           2.4.
                        
                        
                           Amennyiben az RB-hez intézett kérelem olyan dokumentumot érint, amelyet egy másik intézmény készített, de még nem tett közzé, akkor az RB legalább öt munkanapot biztosít ennek az intézménynek arra, hogy a dokumentum terjesztésével kapcsolatos esetleges fenntartásainak hangot adjon.
                        
                     
                           2.5.
                        
                        
                           Ha a harmadik felektől vagy a dokumentumot készítő intézménytől az előírt határidőn belül nem érkezik válasz, az RB folytatja az eljárást.
                        
                     
            
               3.   Határozat:
               
                           3.1.
                        
                        
                           Amennyiben a kért dokumentumhoz való hozzáférés engedélyezésre kerül, az RB a kérelem nyilvántartásba vételétől számított 15 munkanapon belül átadja a kért dokumentumot a kérelmezőnek. A kért dokumentumokhoz hozzáférést engedélyező válaszok az „A” Igazgatóság igazgatójának hatáskörébe tartoznak.
                        
                     
                           3.2.
                        
                        
                           Amennyiben a kért dokumentumhoz való hozzáférés elutasításra kerül, az RB a kérelem nyilvántartásba vételétől számított 15 munkanapon belül írásban értesíti a kérelmezőt a részleges vagy teljes elutasítás okairól, tájékoztatva őt arról, hogy joga van megerősítő kérelmet benyújtani. Amennyiben az RB nem válaszol az előírt határidőn belül, akkor a kérelmező megerősítő kérelmet nyújthat be. A kért dokumentumhoz való hozzáférést részlegesen vagy teljesen elutasító válaszok a főtitkár hatáskörébe tartoznak.
                        
                     
                           3.3.
                        
                        
                           Kivételes esetekben, például amikor a kérelem nagyon hosszú dokumentumra vagy nagyszámú dokumentumra vonatkozik, a 3.1. és 3.2. pontban előírt határidő 15 munkanappal meghosszabbítható, feltéve, hogy a kérelmezőt erről előzetesen értesítették, mely értesítés részletes indoklást tartalmaz.
                        
                     
                           3.4.
                        
                        
                           Az „A” Igazgatóság igazgatója és a főtitkár átruházhatja a 3.1. és 3.2. pontban említett megfelelő hatásköreit.
                        
                     
         
         
            5. cikk
            Megerősítő kérelem
            
               1.   Benyújtás:
               
                           1.1.
                        
                        
                           A megerősítő kérelmet a kért dokumentumhoz való hozzáférés teljes vagy részleges megtagadásáról szóló értesítés kézhezvételétől számított 15 munkanapon belül, illetve az alapkérelemre adott válasz elmaradása esetén a válaszra meghatározott határidő lejárta után kell benyújtani az RB-nek.
                        
                     
                           1.2.
                        
                        
                           A megerősítő kérelmet az alapkérelemre vonatkozó formai követelményekkel azonos követelményeknek megfelelően kell elkészíteni.
                        
                     
            
               2.   Feldolgozás:
               Az e határozat 4. cikkének (2) bekezdésében foglalt rendelkezések értelemszerűen alkalmazandók a megerősítő kérelmekre, de az RB nem köteles visszaigazolni a megerősítő kérelem átvételét.
            
            
               3.   Határozat:
               
                           3.1.
                        
                        
                           Amennyiben a kért dokumentumhoz való hozzáférés engedélyezésre kerül, az RB a megerősítő kérelem nyilvántartásba vételétől számított 15 munkanapon belül átadja a kért dokumentumot a kérelmezőnek. A kért dokumentumokhoz hozzáférést engedélyező válaszok az elnök hatáskörébe tartoznak.
                        
                     
                           3.2.
                        
                        
                           Amennyiben a kért dokumentumhoz való hozzáférés elutasításra kerül, az RB a megerősítő kérelem nyilvántartásba vételétől számított 15 munkanapon belül írásban értesíti a kérelmezőt a részleges vagy teljes elutasítás okairól, és tájékoztatja őt a számára nyitva álló jogorvoslati lehetőségekről. A kért dokumentumhoz való hozzáférést részlegesen vagy teljesen elutasító válaszok az elnök hatáskörébe tartoznak.
                        
                     
                           3.3.
                        
                        
                           Kivételes esetekben, például amikor a megerősítő kérelem nagyon hosszú dokumentumra vagy nagyszámú dokumentumra vonatkozik, a 3.1. és 3.2. pontban előírt határidő 15 munkanappal meghosszabbítható, feltéve, hogy a kérelmezőt erről előzetesen értesítették, mely értesítés részletes indoklást tartalmaz.
                        
                     
                           3.4.
                        
                        
                           Az elnök átruházhatja a 3.1. és 3.2. pontban említett hatásköröket.
                        
                     
         
         
            6. cikk
            Jogorvoslat
            Amennyiben az RB a megerősítő kérelmet követően részben vagy teljesen elutasítja a hozzáférést egy dokumentumhoz, vagy az előírt határidőn belül nem válaszol, a kérelmezőnek lehetősége van bírósági eljárást kezdeményezni az RB-vel szemben, és/vagy panaszt tenni az európai ombudsmannál az Európai Unió működéséről szóló szerződés 263. és 228. cikkében foglalt feltételek mellett.
         
         
            7. cikk
            A dokumentumok kiadása és a válasz költsége
            
               1.   A dokumentumok kiadása
               
                           1.1.
                        
                        
                           A dokumentumokat papíralapú másolat formájában vagy elektronikus formátumban szolgáltatják, a kérelmező preferenciájának teljes mértékű figyelembevételével.
                        
                     
                           1.2.
                        
                        
                           Amennyiben egy dokumentumot az RB vagy egy másik intézmény már kiadott és az könnyen hozzáférhető, az RB hozzáférést biztosíthat a dokumentumhoz azáltal is, hogy tájékoztatást ad a kérelmezőnek a kért dokumentum megszerzésének módjáról.
                        
                     
            
               2.   A válasz költsége
               A 20 vagy több A4-es oldal terjedelmű másolatok elkészítésének és küldésének költsége a kérelmezőre terhelhető. Ez a díj azonban nem haladhatja meg a művelet tényleges költségét. Az elektronikus formátumban biztosított hozzáférés díjmentes.
            
         
         IV. FEJEZET
         
            ZÁRÓ RENDELKEZÉSEK
         
         
            8. cikk
            Végrehajtási intézkedések
            A határozat alkalmazásának biztosításához szükséges intézkedések végrehajtása a főtitkár feladata.
         
         
            9. cikk
            A 64/2003. és 128/2003. sz. határozat hatályon kívül helyezése
            Ez a határozat hatályon kívül helyezi a Régiók Bizottsága Elnökségének a Régiók Bizottsága dokumentumaihoz való nyilvános hozzáférésről szóló, 2003. február 11-i 64/2003. sz. határozatát és a Régiók Bizottsága Elnökségének a Régiók Bizottsága dokumentumaihoz való, elektronikus dokumentum-nyilvántartáson keresztül történő nyilvános hozzáférésről szóló, 2003. június 17-i 128/2003. sz. határozatát.
         
         
            10. cikk
            Hatálybalépés
            Ez a határozat az Európai Unió Hivatalos Lapjában való kihirdetését követő napon lép hatályba.
         
         
            Kelt Brüsszelben, 2020. október 9-én.
            
               
                  a Régiók Bizottsága Elnöksége részéről
               
               Apostolos TZITZIKOSTAS
               
                  elnök
               
            
         
         
            (1)  HL L 145., 2001. 5. 31., 43. o.
         
         
            (2)  HL L 295., 2018.11.21., 39. o.
         
         
            (3)  HL L 160., 2003.6.28., 96. o.
         
         
            (4)  HL L 173., 2001.6.27., 5. o.
         
         
            (5)  HL P 17., 1958.10.6., 385. o.
         
      
      
         
            MELLÉKLET
            A Régiók Bizottsága nyilvánosság számára közvetlenül hozzáférhető dokumentumainak jegyzéke
            1.   A politikai munkához kapcsolódó dokumentumok
            
            A saját kezdeményezésű vélemény kidolgozására vonatkozó felkérések és azok indoklása
            Felkérések kiosztása
            Szakbizottsági véleménytervezetek
            Előretekintő vélemények szakbizottsági tervezetei
            Szakbizottsági jelentéstervezetek
            Előretekintő jelentések szakbizottsági tervezetei
            Szakbizottsági állásfoglalás-tervezetek
            A szakbizottsági üléseken a tagok elé terjesztett tájékoztató feljegyzések
            Módosító indítványok a szakbizottsági véleménytervezetekhez
            Módosító indítványok az előretekintő vélemények szakbizottsági tervezeteihez
            Módosító indítványok a szakbizottsági jelentéstervezetekhez
            Módosító indítványok az előretekintő jelentések szakbizottsági tervezeteihez
            Módosító indítványok a szakbizottsági állásfoglalás-tervezetekhez
            Plenáris ülés elé terjesztett véleménytervezetek
            Előretekintő vélemények plenáris ülés elé terjesztett tervezetei
            Plenáris ülés elé terjesztett jelentéstervezetek
            Előretekintő jelentések plenáris ülés elé terjesztett tervezetei
            Plenáris ülés elé terjesztett állásfoglalás-tervezetek
            Plenáris ülés elé terjesztett tájékoztató feljegyzések/háttérfeljegyzések
            Módosító indítványok a plenáris ülés elé terjesztett véleménytervezetekhez
            Módosító indítványok a plenáris ülés elé terjesztett előretekintő vélemények tervezeteihez
            Módosító indítványok a plenáris ülés elé terjesztett jelentéstervezetekhez
            Módosító indítványok a plenáris ülés elé terjesztett előretekintő jelentések tervezeteihez
            Módosító indítványok a plenáris ülés elé terjesztett állásfoglalás-tervezetekhez
            Összefoglalók a plenáris ülésen folytatott tanácskozásról
            A Régiók (Európai) Bizottságának véleményei
            A Régiók (Európai) Bizottságának előretekintő véleményei
            Szakbizottsági jelentések, amelyek megindokolják a szubszidiaritás elvének megsértése vagy az RB-vel kötelezően lefolytatandó konzultáció elmaradása miatt indított keresetet
            A Régiók (Európai) Bizottságának jelentései
            A Régiók (Európai) Bizottságának előretekintő jelentései
            A Régiók (Európai) Bizottságának állásfoglalásai
            Véleményalkotás elutasításáról szóló határozatok
            2.   Az RB döntéshozatali testületeinek szervezetével és működésével kapcsolatos dokumentumok
            
            Az eljárási szabályzat tervezete
            Módosító indítványok az eljárási szabályzat tervezetéhez
            Eljárási szabályzat
            Jelentések az eljárási szabályzat felülvizsgálatáról
            A plenáris ülés határozatai az Elnökség tagjainak megválasztásáról
            A plenáris ülés határozatai szakbizottságok létrehozásáról
            Az Elnökség határozatai munkacsoportok, konzultatív vegyes bizottságok, régióközi csoportok, munkacsoportok és más politikai testületek létrehozásáról
            A plenáris ülés határozatai az elnök kinevezéséről
            A plenáris ülés határozatai az első alelnök kinevezéséről
            3.   Az RB politikai stratégiájához kapcsolódó dokumentumok
            
            Nyilatkozattervezetek
            Nyilatkozatok
            Éves értékelő jelentések
            Hivatali időt lezáró értékelő jelentések
            Összefoglalók és jelentések az RB-vélemények hatásáról
            Összefoglalók és éves tevékenységi jelentések
            Politikai prioritások
            Hivatali időt elindító politikai programok
            Az RB szakbizottságainak munkaprogramjai
            4.   Az RB testületeinek munkájához kapcsolódó dokumentumok
            
            
               Elnökségi dokumentumok
            
            Összetétel
            Meghívók
            Napirendtervezetek
            Jelenléti ívek
            Elnökségi feljegyzések
            Ülésnaptárak
            Jegyzőkönyvek
            
               Elnökök Értekezlete
            
            Napirendek
            
               Plenáris üléshez kapcsolódó dokumentumok
            
            Meghívók
            Napirendtervezetek
            Jegyzőkönyvek
            Jelenléti ívek
            Meghívott előadók nyilatkozatai és beszédei
            
               A következő szervek által jegyzett dokumentumok: az RB szakbizottságai (az 1. pontban említett dokumentumokon túlmenően), konzultatív vegyes bizottságai, régióközi csoportjai, munkacsoportjai és egyéb politikai testületei
            
            Politikai prioritások (amelyek a cselekvési tervekben és munkaprogramokban szerepelnek)
            Hivatali időt elindító politikai programok
            Tevékenységi jelentések és tematikus programok
            Ajánlások
            Összetétel
            Meghívók
            Napirendtervezetek
            Jegyzőkönyvek
            Jelenléti ívek
            Külső tevékenységekre vonatkozó javaslatok
            A tematikus vitákhoz vagy véleményekhez kapcsolódó prezentációk
            
               Elnökség
            
            Elnöki nyilatkozatok és beszédek
            
               alelnöki nyilatkozatok és beszédek
            
               Tagok
            
            Tagok kijelölése
            Tagok lemondólevelei
            A tagok hivatali idejének vége
            A tagok pénzügyi érdekeltségeiről szóló nyilatkozatok
            
               Költségtérítések és juttatások
            
            A tagokat megillető útiköltség-térítések, valamint az utazás és az ülések idejére járó átalányösszegű ellátmányok kifizetésére vonatkozó szabályok
            
               A politikai csoportok dokumentumai
            
            Csoportok létrehozása
            A szakbizottsági elnökök és az RB-elnök találkozói
            Meghívók
            Napirendek
            
               Szemináriumok és konferenciák
            
            Ülésekre, szemináriumokra és konferenciákra szóló meghívók
            Nyomonkövetési dokumentumok
            5.   Az RB hálózatainak és platformjainak dokumentumai
            
            
               Európai területi társulás (ETT)
            
            Nyilvántartás
            Nemzeti határozatok
            
               Szubszidiaritás-ellenőrzési hálózat
            
            Szubszidiaritási munkaprogramok
            Éves szubszidiaritási jelentések
            Tanulmányok
            Szubszidiaritási konferenciák napirendjei
            Brosúrák
            Konzultációs jelentések
            A szubszidiaritás-ellenőrzési hálózatban részt vevő partnerek hozzászólásai
            
               Az Európa 2020 stratégiát nyomon követő platform
            
            Nyomonkövetési jelentések
            Tagok névsora
            
               A hatáskörmegosztással foglalkozó platform
            
            Hatáskörmegosztásról szóló tanulmányok
            6.   Kommunikációs és kutatási tevékenységgel kapcsolatos dokumentumok
            
            
               Stratégiai dokumentumok
            
            Az RB kommunikációs stratégiái
            Éves kommunikációs cselekvési tervek
            Éves kommunikációs jelentések (az előző év tevékenységeiről)
            
               Egyéb dokumentumok
            
            Sajtóközlemények
            Elektronikus hírlevelek (terjesztés az adott honlapon elérhető feliratkozási szolgáltatáson keresztül)
            
               Rendezvényszervezés (konferenciák, kerekasztal-megbeszélések, nyilvános meghallgatások, vitaműhelyek stb.)
            
            Nyilvános ülésekre (konferenciákra, kerekasztal-megbeszélésekre, nyilvános meghallgatásokra, vitaműhelyekre stb.) szóló meghívók
            Tájékoztató a tagoknak az RB által szervezett rendezvényekről
            Az RB által szervezett rendezvények programja/napirendje
            Az RB által szervezett rendezvények összefoglalása/elemzése/értékelése
            
               Az RB által készített tanulmányok
            
            Tanulmányok
            Az Elnökség kutatási programja
            
               Útmutatók a tagok számára
            
            Útmutató az előadók számára
            Útmutató a tagok számára
            7.   Más szereplőkkel kapcsolatos dokumentumok
            
            Együttműködési megállapodások
            Európai és nemzetközi intézményekkel és szervekkel folytatott kommunikáció
            Tagállamokkal folytatott kommunikáció
            Helyi és regionális önkormányzatokkal folytatott kommunikáció
            Nemzetközi szervezetekkel folytatott kommunikáció
            Szövetségekkel folytatott kommunikáció
            Európai területi társulások
            8.   Az RB-n belüli igazgatással, tervezéssel és jelentéstétellel kapcsolatos dokumentumok
            
            
               Munkaerő-felvétel és gyakornoki programok
            
            Álláshirdetések
            Adatvédelmi nyilatkozatok a tisztviselők felvételével, a kirendelt nemzeti szakértők kirendelésével és a gyakornoki programokkal kapcsolatban
            Az RB-hez kirendelt nemzeti szakértőkre alkalmazandó szabályok
            Az RB gyakornoki programjára irányadó szabályok
            Az RB főosztályain dolgozó standard gyakornokok gyakornoki programjainak kezdetén és végén ténylegesen felmerülő útiköltségekhez nyújtott pénzügyi hozzájárulásra vonatkozó szabályok
            
               Tendereljárások
            
            A megrendelésekre (alacsony értékű szerződésekre) vonatkozó általános feltételek
            A közbeszerzési eljárásokkal kapcsolatos adatvédelmi nyilatkozat
            A Hivatalos Lapban közzétett hirdetmények
            A Hivatalos Lapban közzétett, szerződés odaítéléséről szóló tájékoztatók
            Előzetes hirdetmények várható alacsony és közepes értékű szerződésekről
            Az előző évben az RB által aláírt alacsony és közepes értékű szerződések jegyzéke
            Az RB által az előző évben aláírt keretmegállapodáson alapuló egyedi szerződések és megrendelések jegyzéke
            
               A visszaélések bejelentésére vonatkozó szabályok és a vezető tisztviselők külső tevékenységeire vonatkozó nyilatkozatok
            
            Adatvédelmi nyilatkozat a visszaélések bejelentésével kapcsolatos eljárások során biztosított adatvédelemről
            A visszaélések bejelentésére vonatkozó szabályok
            Igazgatási megállapodások az RB és az OLAF között
            Éves tájékoztatás a korábbi vezető tisztviselők szakmai tevékenységeiről